**Kritériá pre výber projektov**

**Program Slovensko 2021– 2027**

**Poskytovateľ:** Ministerstvo životného prostredia Slovenskej republiky

**Špecifický cieľ: RSO2.4.** Podpora adaptácie na zmenu klímy a prevencie rizika katastrof a odolnosti s prihliadnutím na ekosystémové prístupy

**Opatrenie 2.4.3:** Podpora prevencie a manažmentu zosuvných rizík súvisiacich s nadmernou zrážkovou činnosťou

**Typ projektov:** dopytovo – orientované projekty

**POŽIADAVKY PODĽA ČLÁNKU 73 O SPOLOČNÝCH USTANOVENIACH**

Požiadavky posudzované v súlade s článkom 73 ***Nariadenia Európskeho parlamentu a Rady (EÚ) 2021/1060 z 24. júna 2021****, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku (ďalej ako „nariadenie o spoločných ustanoveniach“)* pri všetkých žiadostiach o poskytnutie nenávratného finančného príspevku (žiadosť o NFP) sú uvedené v dokumente *„Všeobecná metodika a kritériá použité pre výber projektov*“[[1]](#footnote-1), ktorý bol vypracovaný riadiacim orgánom pre Program Slovensko 2021 – 2027 a schválený *Monitorovacím výborom pre Program Slovensko 2021 – 2027* dňa 31. 05. 2023 v súlade s článkom 40 nariadenia o spoločných ustanoveniach.

**VECNÉ kritériÁ PRE VÝBER projektov**

Poskytovateľ môže ako vecné kritériá pre výber projektov stanoviť vylučujúce kritériá, bodované kritériá a výberové kritériá. **Vecné kritériá** pre výber dopytovo-orientovaných projektov[[2]](#footnote-2) predstavujú hodnotiace kritériá nad rámec minimálnych požiadaviek na výber projektov podľa článku 73 nariadenia o spoločných ustanoveniach.

Tieto vecné hodnotiace kritériá, ako aj každá ich zmena, **podliehajú** podľa **čl. 40, ods. 2 nariadenia o spoločných ustanoveniach schváleniu Monitorovacím výborom pre Program Slovensko 2021 – 2027** **po ich prerokovaní v Komisii pri Monitorovacom výbore pre Program Slovensko 2021 – 2027 pre cieľ 2 (Zelenšia nízkouhlíková Európa)** politiky súdržnosti EÚ.

Nižšie definované vecné hodnotiace kritériá predstavujú **vylučujúce kritériá,** ktoré sú vyhodnocované iba možnosťou **áno alebo nie**, pričom **,,nie“** znamená automaticky **nesplnenie kritérií** pre výber projektov a **neschválenie žiadosti o NFP.**

**Vylučujúce kritéria sú jednotné a aplikujú sa pre všetky žiadosti o NFP.**

1. **Vylučujúce kritériá**

|  |
| --- |
| **Vylučujúce kritériá** |
| **1. Súlad projektu s legislatívou a so strategickými a koncepčnými dokumentmi v oblasti zosuvných rizík** |
| **Predmet posúdenia** | **Výsledok** | **Slovný komentár** |
| Posudzuje sa súlad projektu s Programom prevencie a manažmentu zosuvných rizík (2021-2029) v platnom znení ku dňu predloženia žiadosti o NFP. **Hodnotiaca otázka: Je projekt v súlade s Programom prevencie a manažmentu zosuvných rizík (2021-2029) platným ku dňu predloženia žiadosti o NFP?***Zdroj overenia: Formulár ŽoNFP a príslušné prílohy ŽoNFP.* | áno | *Projekt je v súlade s Programom prevencie a manažmentu zosuvných rizík (2021-2029) platným ku dňu predloženia žiadosti o NFP.* |
| nie | *Projekt nie je v súlade s Programom prevencie a manažmentu zosuvných rizík (2021-2029) platným ku dňu predloženia žiadosti o NFP.* |
| **2. Zaradenie projektu pod relevantný typ opatrenia zosuvných rizík a príslušnej aktivity v zmysle vyhlásenej výzvy** |
| **Predmet posúdenia** | **Výsledok** | **Slovný komentár** |
| V rámci odborného hodnotenia odborný hodnotiteľ posúdi správne zaradenie predmetu projektu pod tieto typy opatrení zosuvných rizík zameranými na: * **preventívne opatrenia na územiach ohrozených zosuvnými rizikami;**
* **manažment zosuvných rizík súvisiacich s nadmernou zrážkovou činnosťou.**

 V prípade opatrenia zameraného na **preventívne opatrenia na územiach ohrozených zosuvnými rizikami,** odborný hodnotiteľ posúdi správne zaradenie predmetu projektu pod príslušnú aktivitu zameranú na **identifikáciu, registráciu a inžinierskogeologické mapovanie zosuvných rizík** v zmysle vyhlásenej výzvy. V prípade opatrenia zameraného na **manažment zosuvných rizík súvisiacich s nadmernou zrážkovou činnosťou,** odborný hodnotiteľ posúdi v zmysle vyhlásenej výzvy správne zaradenie predmetu projektu pod príslušnú aktivitu/príslušné aktivityzameranú/zamerané na oblasť/oblasti:* **inžinierskogeologický prieskum zosuvných rizík;**
* **monitorovanie zosuvných rizík;**
* **sanáciu zosuvných rizík.**

*Pozn.: V rámci jednej žiadosti o NFP je oprávnená kombinácia typov opatrení a aktivít, avšak kombinácia v rámci typov opatrení zosuvných rizík a aktivít v jednej žiadosti o NFP sa nevzťahuje na aktivitu zameranú na sanáciu zosuvných rizík, t.j. v takomto prípade žiadosť o NFP obsahuje výlučne jednu aktivitu zameranú na sanáciu zosuvných rizík.***Hodnotiaca otázka: Je predmet projektu správne zaradený pod typ opatrenia zosuvných rizík a aktivity v zmysle vyhlásenej výzvy?** *\*Hodnotiaca otázka slúži pre účely jednoznačného zaradenia predmetu projektu pod relevantný typ opatrenia zosuvných rizík a aktivity. Nesprávne zaradenie žiadosti o NFP pod typ opatrenia zosuvných rizík a/alebo aktivity nemá za následok vylúčenie projektu.* *Zdroj overenia: Formulár ŽoNFP a príslušné prílohy ŽoNFP.* | **N/A\*** | *Odborný hodnotiteľ určí zaradenie projektu pod typ opatrenia zosuvných rizík a  príslušnej aktivity v zmysle vyhlásenej výzvy, tzn. odborný hodnotiteľ identifikuje jednu alebo viac oblastí zamerania žiadosti o NFP:** *identifikácia, registrácia a inžinierskogeologické mapovanie zosuvných rizík*
* *inžinierskogeologický prieskum zosuvných rizík*
* *monitorovanie zosuvných rizík*
* *sanácia zosuvných rizík (v prípade sanácie zosuvných rizík je nerelevantná kombinácia s inými aktivitami)*
 |
| **3. Realizácia projektu - posúdenie cieľa projektu** |
| **Predmet posúdenia** | **Výsledok** | **Slovný komentár** |
| *Posudzuje sa, či* ***spôsob realizácie projektu*** *(metódy a postupy opatrení na územiach, ktoré sú priamo ohrozené zosuvnými rizikami) zabezpečí preventívne opatrenie na územiach ohrozených zosuvnými rizikami a/alebo manažment zosuvných rizík vedúci k prevencii vzniku nových škôd v postihnutom území.* **Hodnotiaca otázka: Zabezpečí sa realizáciou projektu prevencia a/alebo manažment zosuvných rizík v postihnutom území?** *Zdroj overenia: Formulár ŽoNFP a príslušné prílohy ŽoNFP.* | áno | *Realizáciou projektu sa zabezpečí prevencia a/alebo manažment zosuvných rizík**v postihnutom území.* |
| nie | *Realizáciou projektu sa nezabezpečí prevencia a/alebo manažment zosuvných rizík v postihnutom území.* |
| **4. Účelnosť a vecná oprávnenosť výdavkov projektu** |
| **Predmet posúdenia** | **Výsledok** | **Slovný komentár** |
| *Posudzuje sa, či sú žiadané výdavky projektu vecne oprávnené v zmysle riadiacej dokumentácie upravujúcej oblasť oprávnenosti výdavkov, resp. výzvy a či spĺňajú podmienku účelnosti vzhľadom k stanoveným cieľom a očakávaným výstupom projektu.Pozn.: V prípade identifikácie neoprávnených výdavkov projektu (z titulu vecnej neoprávnenosti a/alebo neúčelnosti) sa v procese odborného hodnotenia výška celkových žiadaných výdavkov projektu adekvátne zníži.***Hodnotiaca otázka: Je podiel oprávnených výdavkov na celkových žiadaných výdavkoch v požadovanej miere, t.j. v rozsahu 75,00 % a viac?***Zdroj overenia: Formulár ŽoNFP a príslušné prílohy ŽoNFP.* | áno | *75,00 % a viac finančnej hodnoty celkových žiadaných výdavkov projektu je vecne oprávnených a zároveň účelných vzhľadom k stanoveným cieľom a očakávaným výstupom projektu.* |
| nie | *Menej ako 75,00 % finančnej hodnoty celkových žiadaných výdavkov projektu je vecne oprávnených a/alebo účelných vzhľadom k stanoveným cieľom a očakávaným výstupom projektu.* |
| **5. Stanovenie merateľného ukazovateľa[[3]](#footnote-3)** |
| **Predmet posúdenia** | **Výsledok** | **Slovný komentár** |
| *Odborný hodnotiteľ na základe svojich odborných vedomostí a skúseností overí/stanoví hodnotu merateľného ukazovateľa v zmysle definície/metódy výpočtu merateľného ukazovateľa.* *Zdroj overenia: Formulár ŽoNFP a príslušné prílohy ŽoNFP.* | N/A | *Odborný hodnotiteľ uvedie hodnotu relevantného merateľného ukazovateľa, stanovenú v rámci odborného hodnotenia.* |

1. **Výberové kritériá**
2. **Samostatné objektívne kritérium**

|  |
| --- |
| **Samostatné objektívne kritérium** |
| **Výberové kritérium (VK)** | **Spôsob aplikácie výberového kritéria, na základe ktorého sa vytvorí poradie v rámci skupiny vyberaných žiadostí o NFP** |
| **Doplňujúce VK:**Príslušnosť projektu k skupine žiadostí o NFP podľa nadefinovaného **typu opatrenia zosuvných rizík/ aktivity projektu a stupňa zosuvného rizika lokality/lokalít „R“** v zmysle Programu prevencie a manažmentu zosuvných rizík (2021-2029) v platnom znení ku dňu aplikovania VK.**Základné VK:** Príspevok projektu k príslušnému špecifickému cieľu P SK, ktorý je vyjadrený na základe princípu **Hodnota** **za peniaze** (HzP) **Rozlišovacie VK:** Moment odoslania žiadosti o NFP (dátum a čas)*Zdroj overenia pre doplňujúce VK: Programu prevencie* *a manažmentu zosuvných rizík (2021-2029)**Zdroj overenia pre základne VK: (Príslušná príloha ŽoNFP, Hodnotiaci hárok, Kontrolný zoznam z predbežnej finančnej kontroly, ITMS)**Zdroj overenia pre rozlišovacie VK: (ITMS)* | **Aplikovanie doplňujúceho VK:****V prvom kroku** sa žiadosti o NFP zaradia do skupín podľa nadefinovaných typov opatrení zosuvných rizík **vo výzve, resp. aktivity/oblastí zamerania projektu,** a to nasledovne\*:**1.skupina**: žiadosti o NFP, ktoré obsahujú len samostatnú aktivitu projektu zameranú na **sanáciu zosuvných rizík**, a zároveň projekt obsahuje určenú hodnotu ukazovateľa, ktorý vyjadruje **novopostavenú alebo spevnenú ochranu proti zosuvom pôdy** (plochu v ha).**2.skupina:** žiadosti o NFP, ktoré obsahujú aktivitu projektu, resp. v prípade žiadosti o NFP, ktoré kombinujú viac aktivít projektu (nevzťahuje sa na žiadosti o NFP zaradené v 1.skupine) jedna z  aktivít projektu je zameraná na **inžinierskogeologický prieskum zosuvných rizík**, a zároveň projekt obsahuje určenú hodnotu ukazovateľa, ktorý vyjadruje **plochu preskúmaného zosuvného územia** (ha).**3.skupina**: žiadosti o NFP, ktoré obsahujú aktivitu projektu, resp. v prípade žiadosti o NFP, ktoré kombinujú viac aktivít projektu (nevzťahuje sa na žiadosti o NFP zaradené v 1.skupine a v 2. skupine) jedna z  aktivít projektu je zameraná na **monitorovanie zosuvných rizík**, a zároveň projekt obsahuje určenú hodnotu ukazovateľa, ktorý vyjadruje **monitorovanú plochu územia s výskytom zosuvných rizík** (ha).**4.skupina**: žiadosti o NFP, ktoré obsahujú samostatnú aktivitu projektu zameranú na **identifikáciu, registráciu a inžinierskogeologické mapovanie zosuvných rizík**, a zároveň projekt obsahuje určenú hodnotu ukazovateľa, ktorý vyjadruje **plochu zmapovaného územia** (ha). \*Žiadosti o NFP zaradené do 1. skupiny obsahujú výlučne jednu aktivitu projektu so zameraním na sanáciu zosuvných rizík. V prípade ak jedna žiadosť o NFP obsahuje kombináciu aktivít projektu (vzťahuje sa na žiadosti o NFP zaradené do 2. a 3. skupiny), žiadosť o NFP bude zaradená do skupiny podľa nadefinovanej aktivity projektu a k nej priradenej hodnote relevantného ukazovateľa definovaného v príslušnej skupine. Žiadosti o NFP zamerané výlučne na identifikáciu, registráciu a inžinierskogeologické mapovanie zosuvných rizík sú zaradené do 4. skupiny. **V druhom kroku** sa v rámci každej skupiny 1. – 3. vykoná usporiadanie žiadostí o NFP podľa **stupňa zosuvného rizika lokality „R“** (stupeň ohrozenia životov ľudí a majetku), a to od najviac prioritnej po najmenej prioritnú lokalitu nasledovne\*\*: 1. projekty realizované v oblastiach so stupňom zosuvného rizika R4 – veľmi vysoká významnosť, 2. projekty realizované v oblastiach so stupňom zosuvného rizika R3 – vysoká významnosť, 3. projekty realizované v oblastiach so stupňom zosuvného rizika R2 – stredná významnosť,4. projekty zo 4. skupiny prvého kroku.\*\* V prípade, ak v rámci žiadosti o NFP ide o projekt riešiaci dve a viac lokalít s rôznym stupňom rizika „R“, na zaradenie do prioritnejšej podskupiny postačuje, ak žiadosť o NFP bude riešiť aspoň jednu prioritnejšiu lokalitu s vyšším stupňom zosuvného rizika. Žiadosti o NFP zamerané výlučne na identifikáciu, registráciu a inžinierskogeologické mapovanie zosuvných rizík sú zaradené do 4. skupiny, nakoľko pre dotknutú oblasť/aktivitu sa neuplatňuje stupeň zosuvného rizika. V prípade, ak podľa Programu prevencie a manažmentu zosuvných rizík (2021-2029) je stanovené **rozmedzie** stupňa zosuvného rizika (napr. „R3-R4“), bude lokalita posudzovaná podľa vyššieho stupňa zosuvného rizika. **Aplikovanie základného VK:****V treťom kroku** je v rámci jednotlivých vytvorených skupín/podskupín aplikované základné výberové kritérium: **hodnota za peniaze (HzP).** HzP vyjadruje pomer celkových oprávnených výdavkov na hlavné aktivity\*\*\* projektu v sume vyjadrenej bez DPH (COVHA) voči hodnote ukazovateľa projektu definovaného výzvou a relevantného pre aktivitu/oblasť zamerania projektu špecifikovanej podľa prvého kroku doplňujúceho VK. *\*\*\* V prípade kombinácie aktivít v jednej žiadosti o NFP, do výpočtu HzP vstupuje hodnota ukazovateľa projektu relevantná pre zaradenie do skupín podľa nadefinovaných opatrení/aktivít/oblastí zamerania projektu (podľa prvého kroku doplňujúceho VK).* Spôsob výpočtu hodnoty HzP: $$HzP=\frac{COV\_{HA}}{hodnota ukazovateľa}$$*(V procese aplikácie výberových kritérií vstupuje do výpočtu údaju HzP hodnota merateľného ukazovateľa potvrdená odborným hodnotiteľom a výška COV bez neoprávnených výdavkov stanovených v konaní o žiadosti o NFP).*Žiadosti o NFP sú zoradené od žiadosti o NFP s najvyšším príspevkom po žiadosti o NFP s najnižším príspevkom, t. j. od najnižšej hodnoty HzP po najvyššiu hodnotu HzP.**Aplikovanie rozlišovacieho VK:**V prípade, ak sa v poradí vytvorenom po aplikácii základného VK nachádzajú na hranici danej výškou alokácie na výzvu viaceré žiadosti o NFP na rovnakom mieste a ak na podporu všetkých takýchto žiadostí o NFP nemá SO dostatočnú alokáciu, sú tieto žiadosti o NFP zoradené podľa dátumu a času odoslania elektronickej verzie formulára žiadosti o NFP prostredníctvom ITMS, t. j. žiadosti o NFP sa zoradia od najskoršie odoslanej žiadosti o NFP po najneskôr odoslanú žiadosť o NFP.Aplikáciou uvedených VK sa určí poradie žiadostí o NFP, podľa ktorého sú žiadosti o NFP schvaľované až do výšky disponibilnej alokácie na výzvu. |

1. Schválený dokument **„Všeobecná metodika a kritériá použité pre výber projektov**“ je zverejnený na stránke [www.eurofondy.gov.sk](http://www.eurofondy.gov.sk). Na úrovni konkrétnej výzvy sa budú zohľadňovať vylučujúce kritériá posudzované v súlade s článkom 73 nariadenie o spoločných ustanoveniach v zmysle dokumentu „**Všeobecná metodika a kritériá použité pre výber projektov“**. [↑](#footnote-ref-1)
2. Vecné kritéria môžu byť vylučujúce kritériá, bodované kritériá a výberové kritériá vypracované v zmysle dokumentu *„Všeobecná metodika a kritériá použité pre výber projektov***“**. [↑](#footnote-ref-2)
3. Predmetné stanovenie merateľného ukazovateľa nie je samostatným hodnotiacim kritériom a nemá vplyv na výsledok odborného hodnotenia ŽoNFP. [↑](#footnote-ref-3)